Решение на Общия съд (втори състав) от 8 декември 2021 г. —

Foundation for the Protection of the Traditional Cheese of Cyprus named Halloumi/EUIPO — Fontana Food (GRILLOUMI BURGER)

(Дело T‑595/19)

„Марка на Европейския съюз — Производство по възражение — Заявка за словна марка на Европейския съюз „GRILLOUMI BURGER“ — По-ранна колективна словна марка на Европейския съюз „HALLOUMI“ — Относителни основания за отказ — Липса на вероятност от объркване — Липса на засягане на репутацията — Член 8, параграф 1, буква б) и член 8, параграф 5 от Регламент (ЕО) № 207/2009 (понастоящем член 8, параграф 1, буква б) и член 8, параграф 5 от Регламент (ЕС) 2017/1001)“

1. Марка на Европейския съюз — Определение и придобиване на марка на Европейския съюз — Относителни основания за отказ — Възражение на притежателя на по-ранна идентична или сходна колективна марка, регистрирана за идентични или сходни стоки или услуги — Вероятност от объркване с по-ранната марка — Критерии за преценка (член 8, параграф 1, буква б) и член 66, параграф 2 от Регламент № 207/2009 на Съвета) (вж. т. 30—32, 94 и 100)

2. Марка на Европейския съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Преценка на вероятността от объркване — Определяне на съответните потребители — Степен на внимание на потребителите (член 8, параграф 1, буква б) от Регламент № 207/2009 на Съвета) (вж. т. 34, 35 и 37)

3. Марка на Европейския съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Сходство между съответните стоки или услуги — Критерии за преценка — Допълващ характер на стоките или услугите (член 8, параграф 1, буква б) от Регламент № 207/2009 на Съвета) (вж. т. 43, 44, 54 и 55)

4. Марка на Европейския съюз — Определение и придобиване на марка на Европейския съюз — Относителни основания за отказ — Възражение на притежателя на по-ранна идентична или сходна колективна марка, регистрирана за идентични или сходни стоки или услуги — Вероятност от объркване с по-ранната марка — Отличителен характер на по-ранната марка — Критерии за преценка (член 8, параграф 1, буква б) и член 66, параграф 2 от Регламент № 207/2009 на Съвета) (вж. т. 62—64, 68 и 70)

5. Марка на Европейския съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Сходство между разглежданите марки — Критерии за преценка — Комбинирана марка — Преценка на отличителния характер на съставен елемент на марка (член 8, параграф 1, буква б) от Регламент № 207/2009 на Съвета) (вж. т. 80, 83 и 85)

6. Марка на Европейския съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Словна марка „GRILLOUMI BURGER“ и колективна словна марка „HALLOUMI“ (член 8, параграф 1, буква б) от Регламент № 207/2009 на Съвета) (вж. т. 101—109)

7. Марка на Европейския съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, която се ползва с репутация — Защита на по-ранната марка с репутация, обхващаща и стоки или услуги, които не са сходни — Условия — Неоснователно извлечена полза от отличителния характер или от репутацията на по-ранната марка — Критерии за преценка (член 8, параграф 5 от Регламент № 207/2009 на Съвета) (вж. т. 116)

Предмет

Жалба срещу решението на четвърти апелативен състав на EUIPO от 19 юни 2019 г. (преписка R 1356/2018‑4), постановено в производство по възражение със страни Foundation for the Protection of the Traditional Cheese of Cyprus named Halloumi и Fontana Food

Диспозитив

1) Отхвърля жалбата.